L 45/1544
Den Europæiske Unions Tidende
DA
24.2.2022
KOMMISSIONEN FORBEREDENDE FORANSTALTNINGER
KAPITEL PA 03 — DET INDRE MARKED (fortsat) PA 03 22
(fortsat)
PA 03 22 01
(fortsat) Bidrag til EU-lovgivningen: — Den forberedende foranstaltning vil i høj grad bidrage til den europæiske grønne pagt og dens mål om at reducere drivhusgasemissioner i byggesektoren. — Denne forberedende foranstaltning vil indgå i renoveringsbølgen "Udarbejdelse af en køreplan for ydeevne gennem hele livscyklussen for 2050 for at reducere kulstofemissioner fra bygninger og fremme den nationale benchmarking med medlemsstaterne", som skal foreligge senest i 2023. — Forordningen om byggevarer, affaldsrammedirektivet og direktivet om bygningers energimæssige ydeevne vil drage fordel af resultaterne af denne forberedende foranstaltning. — Der kan i fremtiden forventes ny lovgivning, der specifikt tager sigte på at tackle Unionens bygningsmasses samlede livscyklusemissioner.
PA 03 22 02
Forberedende foranstaltning — Udvikling af et system til automatisk måling af halelængde og haleskader på svin på slagtelinjen Tal (Opdelte bevillinger) Bevillinger 2022 Forpligtelser
1 500 000
Bevillinger 2021
Betalinger
Forpligtelser
Betalinger
Gennemførelse 2020 Forpligtelser
Betalinger
375 000
Anmærkninger På trods af Kommissionens og Parlamentets betydelige bestræbelser på at udbrede oplysninger og bedste praksis med hensyn til hold af svin med intakte haler praktiseres der stadig rutinemæssig halekupering i de fleste EU-medlemsstater, hvilket er i strid med Rådets direktiv 2008/120/EF af 18. december 2008 om fastsættelse af mindstekrav med hensyn til beskyttelse af svin (EUT L 47 af 18.2.2009, s. 5) (svinedirektivet).
For at gøre fremskridt hen imod overholdelse af bestemmelserne i svinedirektivet er det yderst vigtigt på pålidelig og omkostningseffektiv vis at overvåge halekupering og haleskader på alle svinebedrifter.
Sådanne data vil være yderst nyttige i forbindelse med rådgivnings-, benchmarkings- og eventuelle håndhævelsesformål.
Automatisk påvisning af svins halelængde og haleskader på slagteriet er det mest lovende redskab til ensartet og retfærdig overvågning af svins haletilstand på tværs af slagterier og medlemsstater.
Flere slagterier og medlemsstater er interesserede i at indføre automatiserede systemer til måling af svins halelængde og skader ved slagtning, men investeringsafkastet er indtil videre ikke blevet opfattet som tilstrækkeligt højt, navnlig da der ikke findes et system, der er klar til kommerciel anvendelse.
Denne forberedende foranstaltning vil bestå i en fælles indsats mellem forskere, regeringer, industripartnere og NGO'er i medlemsstaterne for at opnå et valideret, harmoniseret og retfærdigt system til vurdering af halelængde og -skader ved automatisk måling af skader på slagteriet.
Den vil bestå af følgende arbejdspakker: a) udvikling, kalibrering og afprøvning af et automatiseret system baseret på en analyse af kameraoptagelser på slagterier med forskellige forhold og kuperingsniveauer, b) udvikling af software til at forbinde systemet med de deltagende slagteriers IKT-system og automatisk konvertere dataene til rapporter, c) validering af systemet og sammenligning af resultaterne med andre datakilder, f.eks. visuelle vurderinger foretaget af uddannede bedømmere, d) vurdering af systemets funktionalitet og virkning (herunder omkostningerne) ved at drøfte resultaterne med relevante interessenter og e) afprøvning af systemet i praksis, i første omgang for at hjælpe landbrugerne med yderligere at finjustere deres bedriftsforvaltning med henblik på at forhindre halebidning og undgå rutinemæssig halekupering.